pythainlp/thai-wiki-dataset-v4 huggingface dataset:
รถไฟใต้ดินบากู

<templatestyles src="Routemap/styles.css"/>
รถไฟใต้ดินบากู  เป็นระบบขนส่งมวลชนเร็วใต้ดินที่ให้บริการในเขตบากู เมืองหลวงของประเทศอาเซอร์ไบจาน เปิดให้บริการเมื่อวันที่ 6 พฤศจิกายน ค.ศ. 1967 ระหว่างอยู่ภายใต้การปกครองของสหภาพโซเวียต ปัจจุบันมีระยะทางรวมทั้งสิ้น จำนวน 27 สถานี เป็นระบบขนส่งมวลชนเพียงหนึ่งเดียวในอาเซอร์ไบจาน
โครงการส่วนต่อขยาย.
ในปัจจุบันมีโครงการส่วนต่อขยายที่กำลังก่อสร้างอยู่ ในปี ค.ศ. 2011 นาย Taghi Ahmadov ประกาศว่าจะสร้างสถานีรถไฟฟ้าใหม่ 70 สถานีภายในปี ค.ศ. 2040 โดยจะมีส่วนต่อขยายไปเชื่อมต่อกับท่าอากาศยานนานาชาติ Heydar Aliyev สถานีรถไฟฟ้าใหม่ 3 สถานี มีแนวโน้มจะเปิดบริการในปี ค.ศ. 2015
นอกจากนี้ยังมีโครงการรถไฟฟ้าสาย 3 ที่กำลังวางแผนอยู่
การดำเนินการ.
ปัจจุบันมี 2 เส้นทาง เนื่องจากภูมิประเทศในบากูที่มีลักษณะไม่ราบเรียบ สถานีแต่ละสถานีจึงอยู่ลึกมาก จึงมักถูกใช้เป็นที่กำบังจากระเบิดปรมาณู โดยมี 13 สถานี เป็นสถานีแบบชานชาลาเสาคู่ และมี 1 สถานี คือ Bakmil เป็นชานชาลาเดี่ยว
ระบบรถไฟฟ้า.
มีศูนย์ซ่อมบำรุงเพียงแห่งเดียว ตั้งอยู่ถัดจากสถานี Bakmil และมีชื่อเรียกเดียวกัน ในเดือนมกราคม ค.ศ. 2005 ระบบมีรถไฟฟ้า 228 คัน โดยเป็นแบบ 5 คันต่อขบวน 43 ขบวน ส่วนรถไฟฟ้าที่เหลือนั้น ใช้ในกรณีพิเศษ รถไฟฟ้ารุ่นแรกเป็นรุ่น Ezh3 และรุ่น Em-508 ในขณะที่รถไฟฟ้าส่วนใหญ่ เป็นรุ่น 81-717/714 ซึ่งนำเข้าในปี ค.ศ. 1980s
ปัจจุบันมีการวางแผนจะส่งซื้อรถไฟฟ้าจากโรงงาน Metrovagonmash ในชานกรุงมอสโก เพื่อนำมาใช้งานในสาย 3 ในอนาคต และมีแผนจะติดตั้งระบบปรับอากาศในรถไฟฟ้าอีกด้วย รถไฟฟ้าชุดล่าสุดถูกนำเข้าในปี ค.ศ. 2013
กูร์ปิป

กูร์ปิป  รู้จักกันในชื่อ "La Ville-Lumière" (นครแห่งแสง) เป็นเมืองในประเทศมอริเชียส พื้นที่หลักตั้งอยู่ในอำเภอแพลนวีแลมส์ ส่วนตะวันออกตั้งอยู่ในอำเภอโมกา เมืองตั้งอยู่บนที่ราบสูง เรียกว่า "ที่ราบตอนกลาง" (Central Plateau) จากข้อมูลสำมะโนของ Statistics Mauritius ใน ค.ศ. 2018 เมืองมีประชากร 78,618 คน
กูนีโอ

กูนีโอ  เป็นเมืองและเทศบาลในแคว้นปีเยมอนเต ทางตอนเหนือของประเทศอิตาลี เป็นเมืองหลวงของจังหวัดกูนีโอ เป็นเมืองที่มีพื้นที่ใหญ่เป็นอันดับ 3 ในจังหวัด เมืองก่อตั้งในปี ค.ศ. 1198 โดยประชาชนท้องถิ่น
คุณครูเย็นชากับนักเรียนสุดซ่า

คุณครูเย็นชากับนักเรียนสุดซ่า  เป็นละครโทรทัศน์สัญชาติเกาหลีใต้ที่ลอกเลียนบทละครญี่ปุ่นด้วยการซื้อลิขสิทธิ์ นำแสดงโดย โค ฮย็อน-จ็อง สร้างจากละครญี่ปุ่น ชื่อ ห้องเรียนราชินี (ละครโทรทัศน์ญี่ปุ่น) ออกอากาศทางช่องเอ็นทีวี ในปี ค.ศ. 2005 โดยมีเรื่องราวเกี่ยวกับคุณครูที่มีความเข้มงวดในอุดมคติและการสอนที่ไม่เหมือนใครในชั้นประถมปีที่ 6/3 ตลอดในปีการศึกษาของ ป.6/3 ของโรงเรียนประถมชานดึล ออกอากาศทุกวันพุธและวันพฤหัสบดีเวลา 21:55 ทางช่องเอ็มบีซี ตั้งแต่วันที่ 12 มิถุนายน จนถึง 1 สิงหาคม ค.ศ. 2013 จำนวน 16 ตอน
เนื้อเรื่อง.
มา ยอจิน (โก ฮยอนจอง) เป็นครูประจำชั้น ป.6 จอมเฮี้ยบของโรงเรียนประถมชานดึล โซล เด็กนักเรียนทั้ง 24 คนต้องเผชิญกับครูคนใหม่ที่เล่าลือกันว่าคือแม่มดและเป็นครูผู้สร้างกฏระเบียบที่ไม่เหมือนใครจนทำให้นักเรียน ป.6/3 ถึงกับขวัญหนีดีฝ่อ และพวกเขาต้องเผชิญกับครูมา ยอจิน ไปจนจบชั้นสุดท้ายของโรงเรียน
ข้อวิจารณ์.
เนื่องจากซีรี่ย์เรื่องนี้ซื้อลิขสิทธิ์มาจากห้องเรียนราชินี (ละครโทรทัศน์ญี่ปุ่น) จึงมีข้อเปรียบเทียบและวิพากษ์วิจารณ์กับต้นฉบับ เช่น การพยายามลดความรุนแรงของบทละครลงเนื่องจากทางผู้ดำเนินงานตั้งใจจะให้เป็นซีรี่ย์ที่เด็กสามารถดูได้ซึ่งต่างกับทางญี่ปุ่น นอกจากนั้นนักแสดงเด็กยังใช้คนที่อายุ 14-15 ปี มาเล่นเป็นนักเรียนประถมศึกษาปีที่หก ในขณะที่ต้นฉบับใช้เด็กอายุ 11-12 ปี ด้านเพลงที่นักเรียนใช้แสดงในเรื่องนี้เป็นเพลง American Patrol ซึ่งมีความทันสมัยและผู้แต่ง เกล็น มิลเลอร์ เป็นชาวอเมริกัน ต่างกับของทางญี่ปุ่นที่ใช้เพลงของ ฌอร์ฌ บีแซ การ์เมน
กลุ่มนักเรียนในชั้นป.6/3.
ครูมา ยอจิน ได้จัดกลุ่มทั้งสิ้น 6 กลุ่ม ยกเว้นคิม โดจิน (มาเทอม 2)
คัมเบอร์นอลด์

คัมเบอร์นอลด์  เป็นเมืองขนาดใหญ่ในสกอตแลนด์ ตั้งอยู่ในนอร์ทลานาร์กเชียร์ ก่อตั้งขึ้นในปี ค.ศ. 1956 เพื่อรองรับประชากรที่แออัดจากกลาสโกว์ เป็นเมืองที่มีประชากรมากเป็นอันดับ 8 ของสกอตแลนด์ และใหญ่ที่สุดของนอร์ทลานาร์กเชียร์ ชื่อของเมืองในภาษาแกลิกสกอตแลนด์ "comar nan allt" มีความหมายว่าที่พบกันของสายน้ำ เมืองได้รับรางวัลเมืองยอดเยี่ยมจากการมอบรางวัลคาร์บังเคิล 2 ครั้ง จากงานประกาศรางวัล Scottish Design Awards 2012
หมู่เกาะนิโคบาร์

หมู่เกาะนิโคบาร์  ปรากฏในแผนที่โบราณสมัยกรุงศรีอยุธยาและต้นกรุงรัตนโกสินทร์ว่า เกาะนาควารีคนเปลือยอยู่มาก เป็นหมู่เกาะทางตะวันออกของมหาสมุทรอินเดีย ตั้งอยู่ในเอเชียตะวันออกเฉียงใต้ ตั้งอยู่ทางตอนเหนือของเขตปกครองพิเศษอาเจะฮ์และเกาะสุมาตรา ราว 150 กม. มีทะเลอันดามันคั่นกลางกับประเทศไทย หมู่เกาะตั้งอยู่ทางตะวันออกเฉียงใต้ของอนุทวีปอินเดีย ราว 1,300 กม. โดยมีอ่าวเบงกอลคั่น หมู่เกาะเป็นส่วนหนึ่งของหมู่เกาะอันดามันและนิโคบาร์ ประเทศอินเดีย
อนึ่ง ชื่อ "นิโคบาร์" มาจากคำว่า "นาควาระ" อันมีความหมายว่า "ถิ่นนาค หรืองู หรือคนเปลือย"
ยูเนสโกประกาศให้หมู่เกาะอยู่ในโครงการมนุษย์และชีวมณฑลของยูเนสโก
ลอร์ด (นักร้อง)

เอลลา มารียา ลานี เยลิช-โอคอนเนอร์  หรือรู้จักในชื่อ ลอร์ด  เกิดวันที่ 7 พฤศจิกายน ค.ศ. 1996 เป็นนักร้อง-นักแต่งเพลงชาวนิวซีแลนด์เชื้อสายโครเอเชีย เธอมีผลงานอีพีชุดแรกชื่อชุด "The Love Club" ออกวางขายเมื่อวันที่ 22 พฤศจิกายน ค.ศ. 2012 มีซิงเกิลแรกคือ "Royals" ซึ่งเปิดตัวเข้าชาร์ตอันดับ 1 บนชาร์ต นิวซีแลนด์ท็อป 40 และยังสามารถขึ้นอันดับ 1 บนชาร์ตบิลบอร์ดฮอต 100 ได้ ทำให้เธอเป็นศิลปินเดี่ยวชาวนิวซีแลนด์คนแรกที่มีเพลงอันดับ 1 ในสหรัฐ อัลบั้มเปิดตัวของเธอชื่อชุด "Pure Heroine" ออกวางขาย 27 กันยายน ค.ศ. 2013
รางวัลของลอร์ด ได้แก่ รางวัลแกรมมี่สองรางวัล รางวัลบริตสองรางวัล และการเสนอชื่อเข้าชิงลูกโลกทองคำ เธอปรากฏตัวในรายชื่อวัยรุ่นที่มีอิทธิพลมากที่สุดของไทม์ในปี 2013 และ 2014 และนิตยสาร Forbes 30 Under 30 ฉบับปี 2014 นอกเหนือจากงานเดี่ยวของเธอแล้ว เธอยังได้ร่วมเขียนเพลงให้กับศิลปินคนอื่น ๆ รวมถึง Broods และ Bleachers ณ เดือนมิถุนายน พ.ศ. 2560 ลอร์ดมียอดขายมากกว่าห้าล้านอัลบั้มทั่วโลก
ตามหาหัวใจเจ้าชายหลงยุค

ตามหาหัวใจเจ้าชายหลงยุค  เป็นละครโทรทัศน์แนวโรแมนติกคอมเมดี้ เป็นเรื่องราวของเจ้าชายจากราชวงศ์โชซอนที่ข้ามผ่านกาลเวลามาโผล่ที่ห้องดาดฟ้าของหญิงสาวคนหนึ่ง ทำให้เกิดเรื่องราววุ่นวายตามมามากมาย เขียนบทโดย อี ฮีมยอง กำกับโดยซิน ยุนซอบ ออกอากาศทางช่องเอสบีเอส ต่อจากเรื่อง Take care of us, Captain ทุกวันพุธและพฤหัสบดี เวลา 21.55 น. ตั้งแต่วันพุธที่ 21 มีนาคม ถึงวันพฤหัสบดีที่ 24 พฤษภาคม พ.ศ. 2555 รวมความยาว 20 ตอน สำหรับในประเทศไทยออกอากาศทางสถานีโทรทัศน์สีกองทัพบกช่อง 7 ทุกวันอาทิตย์ เวลา 10.00 น. เริ่มฉายวันอาทิตย์ที่ 6 ตุลาคม พ.ศ. 2556 ละครเรื่องนี้ได้รับความนิยมทั้งในเกาหลีและต่างประเทศตั้งแต่เริ่มออกอากาศในเกาหลีใต้ และมีเรตติ้งสูงสุดเมื่อเทียบกับช่องอื่นๆ ในช่วงคืนวันพุธ-พฤหัส นอกจากประเทศไทยแล้ว ละครเรื่องนี้ยังถูกซื้อลิขสิทธิ์จากหลายประเทศในเวลาอันรวดเร็ว ทั้งใน ญี่ปุ่น ไต้หวัน ฮ่องกง มาเลเซีย อินโดนีเซีย และฟิลิปปินส์
เนื้อเรื่องย่อ.
เมื่อประมาณสามร้อยปีก่อน ในสมัยราชวงศ์โชซอน องค์ชายรัชทายาทอีกักพบว่าองค์หญิงฮวายง หญิงสาวที่เขารักถูกลอบสังหาร และเขายังถูกตามฆ่าอีกด้วย แต่นอกจากเขาจะหนีรอดมาได้อย่างน่าประหลาดแล้ว เขายังเดินทางข้ามผ่านกาลเวลามายังกรุงโซลในปี 2012 พร้อมๆกับองครักษ์ทั้งสาม เขาได้รู้จักกับพัค ฮา หญิงสาวที่มีจิตใจงดงาม เธอให้ที่พักอาศัยแก่เขาบนห้องดาดฟ้าเพราะความสงสาร และแล้วเรื่องราววุ่นวายต่างๆ นาๆ ก็บังเกิดขึ้น เขาเริ่มค้นพบคนที่มีหน้าตาเหมือนกับคนในโลกอดีตที่เขาอาศัยอยู่ รวมถึงตัวของเขาเองด้วย 
อี กัก สวมรอยเป็นยง แทยง ที่หายสาบสูญไป เพื่อสืบหาเบาะแสของเหตุการณ์ฆาตกรรมองค์หญิงฮวายง และการหายตัวไปของแทยงในเวลาเดียวกัน แต่กลับมีอุปสรรคและเรื่องไม่คาดฝันเกิดขึ้นมากมาย ส่วนพัค ฮาก็เริ่มจะสนิทคุ้นเคยกับเขามากขึ้นเรื่อยๆ ความใกล้ชิดทำให้เกิดความผูกพัน พร้อมๆ กันนั้น ความทรงจำในวัยเด็กที่ลบเลือนไปของหญิงสาวกลับคืนมาอีกครั้ง และความลับบางอย่างก็เปิดเผยตัวตนออกมา
แหล่งข้อมูลอื่น.
<templatestyles src="Reflist/styles.css" />
ไทยไลอ้อนแอร์

ไทยไลอ้อนแอร์ เป็นสายการบินราคาประหยัดสัญชาติไทย เกิดจากการร่วมทุนระหว่างสายการบินไลอ้อนแอร์ ประเทศอินโดนีเซีย และกลุ่มนักธุรกิจชาวไทย โดยเริ่มต้นเปิดให้บริการจากกรุงเทพ - ดอนเมือง มีสำนักงานหลักที่เขตดอนเมือง กรุงเทพ 
จุดหมายปลายทาง.
ข้อมูล ณ เดือนธันวาคม พ.ศ. 2567 ไทยไลอ้อนแอร์ มีจุดหมายปลายทางดังนี้
ฝูงบิน.
<templatestyles src="แม่แบบ:sticky header/styles.css"/>
ฝูงบินปัจจุบัน.
<templatestyles src="แม่แบบ:sticky header/styles.css"/>
ณ เดือนสิงหาคม พ.ศ. 2567 ไทยไลอ้อนแอร์มีเครื่องบินประจำการในฝูงบินดังนี้:
ไทยไลอ้อนแอร์มีอายุฝูงบินเฉลี่ย 9.9 ปี
ฝูงบินในอดีต.
<templatestyles src="แม่แบบ:sticky header/styles.css"/>
ไทยไลอ้อนแอร์เคยให้บริการเครื่องบินดังต่อไปนี้:
ผลประกอบการ.
ผลประกอบการห้าปีล่าสุดของบริษัท ไทย ไลอ้อน เมนทารี จำกัด
อูว์นาเน

อูว์นาเน  เป็นอัลบั้มเต็ม ชุดแรกของเกิร์ลกรุ๊ปวงเอพิงก์ ปล่อยออกเมื่อ 9 พฤษภาคม 2012 และเป็นอัลบั้มชุดสุดท้ายของยคูย็อง อดีตสมาชิกที่ลาออกไป ซึ่งความหมายของ Une Annee คือ หนึ่งปีในฝรั่งเศส
การปล่อยอัลบั้ม.
อัลบั้มได้รับการปล่อยตัวเมื่อ 9 พฤษภาคม 2012 
ในการให้สัมภาษณ์กลุ่มของสมาชิทุกคน กล่าวว่าพวกเขาต้องการที่จะแสดงเสน่ห์ที่แตกต่างกันของพวกเขาและให้พวกเขาสามารถดึงดูดความสนใจของคนอื่น ๆ เช่นกัน
การวางจำหน่ายและโปรโมต.
กลุ่มเริ่มโปรโมชั่นเมื่อต้นเดือนกรกฎาคมโดยการทำให้ปรากฏรายสัปดาห์ข้อมูลเพิ่มเติมเกี่ยวกับโปรแกรมหลายเพลงและการแสดง "Bubibu" เดี่ยวดิจิตอลของพวกเขาที่สามจากอัลบั้ม 
มิวสิกวิดีโอ.
ทีเซอร์วิดีโอสำหรับชื่อเพลง Hush ได้รับการปล่อยตัวเมื่อ 7 พฤษภาคม 2012 ในขณะที่มิวสิกวิดีโอ premiered ที่ 8 พ. ค
ลักซอร์

ลักซอร์  เป็นนครในประเทศอียิปต์ เป็นเมืองหลวงของเขตผู้ว่าการลักซอร์ มีประชากร 487,896 คน (ค.ศ. 2010) เมืองมีพื้นที่ราว 416 ตร.กม. (161 ตร.ไมล์) เป็นสถานที่ตั้งของเมืองอียิปต์โบราณ เมืองทีบส์ อาจกล่าวได้ว่าเป็น "พิพิธภัณฑ์เปิดโล่งที่ใหญ่ที่สุดของโลก" เป็นที่ตั้งของซากวิหารโบราณ อย่าง คาร์นัก และวิหารลักซอร์ ตั้งอยู่ในเมืองสมัยใหม่ บริเวณตรงข้ามแม่น้ำไนล์ เป็นที่ตั้งของอนุสาวรีย์ วิหาร และสุสาน ที่รวมถึงหุบเขากษัตริย์และหุบเขาราชินี
ฟาร์ราห์ ฟอว์เซตต์

ฟาร์ราห์ เลนี "ฟาร์ราห์" ฟอว์เซตต์  (2 กุมภาพันธ์ ค.ศ. 1947-25 มิถุนายน ค.ศ. 2009 เป็นนักแสดงชาวอเมริกันและศิลปิน ฟาร์ราห์ได้รับรางวัลลูกโลกทองคำและรางวัลเอ็มมี่ ฟาร์ราห์มีชื่อเสียงจากการถ่ายโปสเตอร์ใส่ชุดว่ายน้ำสีแดงและแสดงเป็นนักสืบเอกชน โดยรับบทเป็น จิลล์ มันโร จากละครโทรทัศน์เรื่อง ชาร์ลี แองเจิ้ล
องค์การร่วมปาโซะก์โมโมกุน กาดาซันดูซุน มูรุต

องค์การร่วมปาโซะก์โมโมกุน กาดาซันดูซุน มูรุต  เป็นพรรคการเมืองที่มีฐานที่ตั้งในรัฐซาบะฮ์ มาเลเซียตะวันออก เป็นพรรคการเมืองที่มีฐานเสียงเป็นชนกลุ่มน้อยเพื่อเรียกร้องสิทธิและการพัฒนาให้กับชาวกาดาซันดูซุนและมูรุตในซาบะฮ์และชาวโอรังอัซลีในคาบสมุทรมลายา
ประวัติ.
พรรคนี้เริ่มครั้งแรกใช้ชื่อว่าพรรคประชาธิปไตยซาบะฮ์ (Parti Demokrat Sabah; PDS) ก่อตั้งโดยตัน ศรี เบอร์นาร์ด ดมปก และผู้นำคนอื่น ๆ ที่แยกตัวออกมาจากสหพรรคซาบะฮ์หลังการเลือกตั้งทั่วไปในรัฐซาบะฮ์เมื่อ พ.ศ. 2537 ต่อมาจึงเปลี่ยนมาใช้ชื่อปัจจุบัน
พรรคนี้ไม่มีความเกี่ยวข้องกับองค์การเดิมที่มีชื่อว่าองค์การแห่งชาติปาโซะก์โมโมกุน กาดาซันที่ก่อตั้งโดยตุน ฟูอัด สตีเฟนส์ เมื่อเดือนสิงหาคม พ.ศ. 2504 และไม่มีความเกี่ยวข้องกับองค์การร่วมปาโซะก์โมโมกุนที่ก่อตั้งเมื่อเดือนมกราคม พ.ศ. 2505 โดย ดาโต๊ะ จี. เอส. ซุนดัง และเป็นคนละองค์การกับองค์การแห่งชาติปาโซะก์ นูนุก์รากังที่ก่อตั้งโดย ริชาร์ด ชัยสุริยะ ใน พ.ศ. 2552 พรรคนี้ได้ตั้งสาขาที่รัฐเปรัก เพื่อเรียกร้องสิทธิของชาวโอรังอัซลี
สถานะและจุดยืน.
องค์การร่วมปาโซะก์โมโมกุน กาดาซันดูซุน มูรุตเป็นสมาชิกของแนวร่วมแห่งชาติ และชื่อพรรคมีทั้งคำว่ากาดาซันดูซุนและมูรุต สัญลักษณ์ของพรรคไม่ใช่ควายแต่เป็นภาพเงาของยอดเขากีนาบาลู นอกจากนั้น การเน้นชาตินิยมกาดาซันดูซุนไม่ปรากฏมากในองค์การนี้เมื่อเทียบกับองค์การในอดีต
ตำบลหมูสี

หมูสี เป็นตำบลหนึ่งในอำเภอปากช่อง จังหวัดนครราชสีมา พื้นที่ทั้งหมดอยู่ในความรับผิดชอบของเทศบาลตำบลหมูสี
ประวัติ.
องค์กรบริหารส่วนตำบลหมูสี จัดตั้งขึ้นตามพระราชบัญญัติสภาตำบลและองค์การบริหารส่วนตำบล พ.ศ. 2537 และตามและประกาศกระทรวงมหาดไทย เมื่อปี 2538 มีพื้นที่ครอบคลุมทั้งตำบลหมูสี เดิมพื้นที่มีสภาพเป็นป่าดงดิบมีราษฎรเข้าหักร้างถางป่าโดยเป็นราษฎรทีอพยพลงมาจากอุทยานแห่งชาติเขาใหญ่และจากภาคต่างๆ ทั่วประเทศไทย 
ภูมิศาสตร์.
พื้นที่ส่วนใหญ่เป็นที่ราบ เชิงเขา มีพื้นที่ 109.19 ตารางกิโลเมตร หรือ 68,244.50 ไร่ หรือ 378 ตารางกิโลเมตร (รวมอุทยานแห่งชาติเขาใหญ่)
หมู่บ้าน.
ตำบลหมูสีแบ่งพื้นที่การปกครองออกเป็น 19 หมู่บ้าน ประกอบด้วย
<templatestyles src="Div col/styles.css"/>
ตำบลวังไทร (อำเภอปากช่อง)

วังไทร เป็นตำบลหนึ่งตั้งอยู่ในอำเภอปากช่อง จังหวัดนครราชสีมา พื้นที่ทั้งหมดอยู่ในความรับผิดชอบของเทศบาลตำบลวังไทร
ประวัติ.
ตำบลวังไทรเป็นตำบลหนึ่งในอำเภอปากช่อง ซึ่งแยกออกจากตำบลหนองสาหร่ายในปี 2527 โดยตั้งชื่อตำบลตามชื่อหมู่บ้านวังไทร ซึ่งในอดีตจะมีต้นไทรใหญ่อยู่ต้นหนึ่งและบริเวณต้นไทรเป็นวังน้ำไม่เคยแห้ง ชาวบ้านจึงใช้ต้นไทร ตั้งชื่อเป็นชื่อหมู่บ้าน “บ้านวังไทร” เป็นหมู่บ้านที่ใหญ่จึงได้ตั้งชื่อตำบลตามชื่อหมู่บ้านเป็นตำบลวังไทร ในปัจจุบัน
ธาตุหายาก

ตามที่กำหนดโดย IUPAC ธาตุหายาก ("REEs") หรือ ธาตุแรร์เอิร์ท ได้แก่ ธาตุทั้ง 17 ธาตุซึ่งเป็นธาตุทุกธาตุในหมู่แลนทาไนด์และรวมกับสแกนเดียมและอิตเทรียม สแกนเดียมและอิตเทรียมเป็นโลหะเบาที่หายาก เนื่องจากพวกมันมีแนวโน้มว่าจะเกิดในสินแร่เหล็กเช่นเดียวกับธาตุในหมู่แลนทาไนด์และมีสมบัติทางเคมีคล้ายกัน
อย่างไรก็ตามธาตุหายาก (ยกเว้นธาตุโพรมีเทียมที่เป็นกัมมันตรังสี) มีความอุดมสมบูรณ์ของข้างในเปลือกโลกซึ่งมีซีเรียมเป็นธาตุที่มีมากที่สุดประมาณ 25 ส่วน ต่อ 68 ล้าน (เหมือนกับทองแดง) เพราะมีสมบัติทางเคมีธรณีของพวกมัน แร่ธาตุหายากอยู่ห่างกันมากและไม่กระจุกตัว ซึ่งทำให้บนพื้นโลกธาตุเหล่านี้จึงหายาก และด้วยความหายากนี้ทำให้ธาตุหายากมีราคาสูงและทำให้ขาดแคลนเป็นอย่างมาก แร่หายากชนิดแรกที่ค้นพบ คือ แร่แกโดลิไนต์ ซึ่งมีสารประกอบของซีเรียม อิตเทรียม เหล็ก ซิลิกอน และธาตุอื่นๆ แร่นี้นำมาจากเหมืองของหมู่บ้าน Ytterby ในประเทศสวีเดน ซึ่งภายหลังได้นำชื่อหมู่บ้านนี้ไปตั้งเป็นชื่อธาตุ "อิตเตอร์เบียม"
รายชื่อ.
ตารางด้านล่างแสดงชื่อ มวลอะตอม รากศัพท์ และการนำไปใช้ของธาตุหายากทั้ง 17 ธาตุหายากบางธาตุได้ตั้งชื่อตามนักวิทยาศาสตร์ที่ค้นพบธาตุนั้นๆ หรือสถานที่ที่ค้นพบธาตุนั้นๆ
ตัวย่อ.
ตัวย่อที่ใช้บ่อยคือ
เทศบาลตำบลขามทะเลสอ

เทศบาลตำบลขามทะเลสอ เป็นเทศบาลตำบลแห่งหนึ่ง ตั้งอยู่ในอำเภอขามทะเลสอ จังหวัดนครราชสีมา 
ที่ตั้ง.
มีพื้นที่ 5.18 ตารางกิโลเมตร หรือ 3,243 ไร่ 50 ตารางวา หรือประมาณร้อยละ 2.59 ของพื้นที่อำเภอขามทะเลสอ (อำเภอขามทะเลสอมีพื้นที่ประมาณ 200 ตารางกิโลเมตร) หรือประมาณร้อยละ 0.025 ของพื้นที่จังหวัดนครราชสีมา (จังหวัดนครราชสีมามีพื้นที่ประมาณ 20,493.9 ตารางกิโลเมตร
พรรคประชาชนแห่งอินโดนีเซียเสรี

พรรคประชาชนแห่งอินโดนีเซียเสรี (Party of the People of Free Indonesia; , PRIM) เป็นพรรคการเมืองในอินโดนีเซีย โดยมีฐานเสียงเป็นชาวซุนดาในชวาตะวันตก ในการเลือกตั้ง พ.ศ. 2498 พรรคนี้ได้คะแนนเสียง 0.2% และได้ 1 ที่นั่ง หลังการเลือกตั้ง พรรคนี้ได้เข้าร่วมกับกลุ่มของผู้สนับสนุนการประกาศ (Fraction of Upholders of the Proclamation)
เทศบาลตำบลครบุรีใต้

เทศบาลตำบลครบุรีใต้ เป็นเทศบาลตำบลแห่งหนึ่ง ตั้งอยู่ในอำเภอครบุรี จังหวัดนครราชสีมา 
ที่ตั้งและอาณาเขต.
เทศบาลตำบลครบุรีใต้ ตั้งอยู่ห่าง อำเภอครบุรี ประมาณ 12 กิโลเมตร
เทศบาลตำบลแชะ

เทศบาลตำบลแชะ เป็นเทศบาลตำบลแห่งหนึ่ง ตั้งอยู่ในอำเภอครบุรี จังหวัดนครราชสีมา และเป็นที่ตั้งที่ว่าการอำเภอครบุรี
ประวัติ.
ตำบลแชะ สืบประวัติจากชาวบ้านแชะ และผู้เฒ่าผู้แก่หลายคนให้ความเห็นตรงกันว่า คำว่า “แชะ” ตามภาษาพื้นบ้านจะออกเสียง “แฉะ” แปลว่า พื้นดินชื้นแฉะ บ้านแชะมีพื้นที่ต่ำ มีลำน้ำไหลผ่าน หน้าฝนฝนจะตกชุก มีน้ำขังเจิ่งนอง มีทั้งโคลนตม ระยะแรกบ้านเมืองเป็นป่าดงกว้างขวาง ถนนหนทางไม่มี จะมีเฉพาะทางเกวียน ในหมู่บ้านแชะเพียงสายเดียวเท่านั้น ในหน้าฝนถนนจะ “เปียกแฉะ” ตลอด ทำให้การเดินทางลำบาก ผู้คนที่สัญจรผ่านทางนี้ จึงเรียกหมูบ้านนี้ว่า “บ้านแฉะ”ตามสภาพพื้นที่ แต่ภาษาหนังสือเขียนว่า “แชะ” แม้แต่ที่ทำการป่าไม้ ก็ยังปรากฏข้อความตามภาษาชาวบ้านว่า “ด่านป่าไม้แฉะ” ติดตรงประตูทางเข้าบริเวณที่ทำการป่าไม้ปรากฏให้เห็นจนถึง พ.ศ. 2478 
เทศบาลตำบลแชะ เดิมเป็นสุขาภิบาลแชะ ตามประกาศกระทรวงมหาดไทย เรื่อง จัดตั้งสุขาภิบาลแชะ อำเภอครบุรี จังหวัดนครราชสีมา ลงวันที่ 30 สิงหาคม 2499 ได้รับการประกาศในราชกิจจานุเบกษาเล่ม 73 ตอนที่ 75 ลงวันที่ 20 กันยายน 2499 ต่อมา สุขาภิบาลแชะได้รับการยกฐานะเป็นเทศบาลตำบลแชะ ตามพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542 ซึ่งประกาศในราชกิจจานุเบกษา เล่ม 116 ตอนที่ 9 ก. วันที่ 24 กุมภาพันธ์ 2542 มีผลตั้งแต่วันที่ 25 พฤษภาคม 2542 เป็นต้นมา และใช้อาคารที่ว่าการอำเภอครบุรี (หลังเดิม) เป็นสำนักงาน
ที่ตั้ง.
เทศบาลตำบลแชะ ตั้งอยู่ห่างจังหวัดนครราชสีมา ประมาณ 57 กิโลเมตร
เทศบาลตำบลเสิงสาง

เทศบาลตำบลเสิงสาง เป็นเทศบาลตำบลแห่งหนึ่ง ตั้งอยู่ในอำเภอเสิงสาง จังหวัดนครราชสีมา 
ประวัติ.
ท้องที่อำเภอเสิงสาง เดิมเป็นตำบลหนึ่งของอำเภอโชคชัย คือตำบลสระตะเคียน ต่อมาแยกไปขึ้น กิ่งอำเภอแชะ (อำเภอครบุรีในปัจจุบัน) และกระทรวงมหาดไทยได้ประกาศยกท้องที่ตำบลสระตะเคียนขึ้นเป็นกิ่งอำเภอเสิงสาง เมื่อ พ.ศ. 2519 และประกาศขึ้นเป็นอำเภอเสิงสาง เมื่อวันที่ 25 มีนาคม พ.ศ. 2522 เทศบาลตำบลเสิงสาง ได้ยกฐานะจากสุขาภิบาลเสิงสาง ตามพระราชบัญญัติเปลี่ยนแปลงฐานะของสุขาภิบาล เป็นเทศบาล พ.ศ. 2542 ตั้งแต่วันที่ 25 พฤษภาคม 2542 เป็นต้นมา มีพื้นที่ครอบคลุม 8 หมู่บ้าน และได้แบ่งชุมชนเป็น 9 ชุมชน
มณฑลอันนัม

มณฑลอันนัม (Annam) เป็นชื่อเรียกดินแดนของชาวเวียดที่แพร่ขยายออกมาจากบริเวณเดิมแถบลุ่มแม่น้ำแดงและแม่น้ำดำ ซึ่งเคยถูกปกครองในฐานะมณฑลหนึ่งของจีน ได้แก่ดินแดนที่ต่อมาจะถูกเรียกว่าตังเกี๋ย ชาวจีนเรียกบริเวณที่ชาวเวียดอาศัยอยู่ว่าอันหนันหมายถึงภาคใต้ที่ปราบสงบแล้ว แต่ชาวตะวันตกออกเสียงเป็นอันนัม
จีนปกครองเวียดนามเป็นเวลาประมาณ 600 ปี ตั้งแต่สมัยราชวงศ์จิ้นจนถึงสมัยราชวงศ์ถัง จนเวียดนามสามารถประกาศเอกราชจากจีนได้ประมาณ พ.ศ. 1482 
หลังได้รับเอกราช.
ตั้งแต่ พ.ศ. 1597 ชาวเวียดเรียกอาณาจักรของตนว่าไดโกเวียดหรือไดเวียดซึ่งมีพรมแดนทางใต้ติดกับอาณาจักรจามปา ถึงแม้ว่าเวียดนามจะแยกตัวออกไปจากจีนแล้ว จีนก็ยังเรียกอาณาจักรของชาวเวียดว่าอันหนันหรือหนันอัวะและเรียกผู้นำชาวเวียดว่าอันหนันก๊กหว่อง หลังจากที่พระเจ้าเวียดนามยาลองสามารถขึ้นครองราชย์ที่เว้ได้ใน พ.ศ. 2345 และเรียกอาณาจักรของพระองค์ว่าไดนาม เมื่อส่งบรรณาการไปจีน จีนรับรองความเป็นอิสระของไดนาม แต่จีนกลับเรียกว่าเวียดนาม ทำให้เวียดนามเป็นชื่อที่นิยมใช้มาจนปัจจุบัน
คำว่าอันนัมนั้นได้นำกลับมาใช้อีกครั้งหลังจากที่ฝรั่งเศสยึดครองเวียดนามได้และแบ่งการปกครองออกเป็นสามส่วน โดยคำว่าอันนัมใช้เรียกดินแดนภาคกลางของเวียดนาม ไม่ได้หมายถึงเวียดนามทั้งประเทศอีกต่อไป
เทศบาลตำบลโนนไทย

เทศบาลตำบลโนนไทย เป็นเทศบาลตำบลแห่งหนึ่ง ตั้งอยู่ในอำเภอโนนไทย จังหวัดนครราชสีมา
ประวัติ.
เทศบาลตำบลโนนไทย อำเภอโนนไทย จังหวัดนครราชสีมา เดิมมีฐานะเป็นสุขาภิบาล มีพื้นที่ประมาณ 1.75 ตารางกิโลเมตร ประกอบด้วย 3 หมู่บ้าน ของตำบลโนนไทย คือ หมู่ที่ 1 บ้านสันเทียะ หมู่ที่ 2 บ้านโนนไทย และหมู่ที่ 10 บ้านโนนพริก ต่อมาได้รับการเปลี่ยนแปลงเป็นเทศบาลตำบลตามพระราชบัญญัติการเปลี่ยนแปลงฐานะของสุขาภิบาลเป็นเทศบาล พ.ศ. 2542 ประกาศในราชกิจจานุเบกษาฉบับกฤษฎีกา เล่ม 166 ตอนที่ 9 ก เมื่อวันที่ 25 พฤษภาคม พ.ศ. 2542 โดยมีนางอนงค์ ธนกิจกำจร เป็นนายกเทศมนตรีคนแรก และมี เกียรติชัย สารีภาวงษ์ เป็นนายกเทศมนตรีคนปัจจุบันที่มีการเลือกตั้งมาจากประชาชน
ที่ตั้ง.
เทศบาลตำบลโนนไทย ตั้งอยู่ทางด้านทิศตะวันออกเฉียงเหนือของจังหวัดนครราชสีมา ห่างจากจังหวัดประมาณ 30 กิโลเมตร และห่างจากกรุงเทพมหานคร 280 กิโลเมตร ถนนเส้นสำคัญ คือ ทางหลวงแผ่นดินหมายเลข 205
เดอะฮาร์ตออฟเดอะแมตเทอร์ (อัลบั้ม)

เดอะฮาร์ตออฟเดอะแมตเทอร์  เป็นสตูดิโออัลบั้มของเคนนี โรเจอส์ ในปีคศ. 1985 ภายใต้สังกัด RCA Records 
อัลบั้มนี้สามารถขึ้นได้ถึงอันดับ 1 ในชารต์เพลงคันทรี และสูงสุด 51 ใน Billboard 200 โปรดิวซ์โดย George Martin
ฉบับ Remastered ถูกวางจำหน่ายในปี 2003 โดย Castle Music Ltd. 
ซิงเกิลทั้งหมด.
ซิงเกิลจากอัลบั้มนี้มีทั้งหมด 2 เพลง ได้แก่ Morning Desire ที่สามารถขึ้นอันดับสูงสุดในชาร์ตเพลงคันทรีได้ และไปได้ถึงอันดับ 8 ในชาร์ตอดั๊ลท์คอนเทมโพรารี่ และอันดับ 79 ในชาร์ตเพงป๊อป ซิงเกิลถัดไปคือ Goodbye Marie ที่มาจากอัลบั้ม Short Stories (วางจำหน่ายหลังจากโรเจอส์เซ็นสัญญากับทาง RCA) ซิงเกิลสุดท้ายที่ตามมาคือ Tomb of The Unknown Love นั้นสามารถขึ้นอันดับ 1 ในชาร์ตเพลงคันทรีได้
นกยูงอินเดีย

นกยูงอินเดีย หรือ นกยูงสีน้ำเงิน (ชื่อวิทยาศาสตร์: "Pavo cristatus") เป็นนกยูงชนิดหนึ่ง ในวงศ์ไก่ฟ้าและนกกระทา (Phasianidae) พบกระจายพันธุ์ในประเทศอินเดีย, ปากีสถาน, เนปาล, บังกลาเทศ, ภูฏาน และศรีลังกา
มีขนาดเล็กกว่านกยูงไทย ("P. muticus") ซึ่งเป็นนกยูงอีกชนิดหนึ่งที่พบได้ในประเทศไทยและภูมิภาคอินโดจีนจนถึงแหลมมลายูเล็กน้อย ขนหงอนจะมีลักษณะเป็นรูปพัดต่างจากนกยูงไทยที่เป็นกระจุก สีของผิวหนังบริเวณหน้าจะมีสีขาว และมีสีดำคาดบริเวณตา ขนบริเวณคอและอกมีสีน้ำเงิน ขนบริเวณปีกเป็นลายสีขาวสลับกับสีดำ ขนตามลำตัวจะมีสีเขียวอมน้ำเงิน ด้านหลังเป็นเกล็ดคล้ายใบไม้ ในตัวเมียนั้นจะมีขนาดเล็กกว่าตัวผู้ ขนตามลำตัวเป็นสีน้ำตาล ขนคอและหลังจะมีสีอ่อนกว่าตัวผู้
นกยูงอินเดียตัวผู้ตัวเต็มวัย เมื่อเข้าสู่ช่วงฤดูสืบพันธุ์จะมีขนคลุมหางที่ยาวออกมา ประมาณ 2 เท่าของลำตัวหรือประมาณ 150 เซนติเมตร ประกอบด้วยขน 2 ประเภทด้วยกัน คือ ขนที่มีวงกลม ซึ่งเรียกว่า "แววมยุรา" และขนที่อยู่บริเวณขอบ เรียกว่า "T Feathers" ซึ่งบริเวณนี้จะไม่มีแววมยุรา ขนคลุมหางของนกยูงหนึ่งตัวจะประกอบด้วยขนคลุมหางประมาณ 200 เส้น แบ่งเป็นขนที่มีแววมยุรา ประมาณ 170 เส้น และขนคลุมหางที่เป็นขอบหรือ T-feathers อีกประมาณ 30 เส้น ซึ่งขนคลุมหางนี้จะมีเพื่อการเกี้ยวพาราสีตัวเมียในฤดูสืบพันธุ์ ที่เรียกว่า "การรำแพน" 
นกยูงอินเดียวางไข่ ครั้งละ 5-8 ฟอง ระยะฟักไข่นาน 28 วัน และในระยะที่เป็นวัยอ่อนนั้นจะมีความแตกต่างกับนกยูงที่ตัวโตเต็มวัยทั้งสีขนและขนาดของลำตัว ลูกนกยูงในวัยนี้จะไม่สามารถระบุเพศได้จากการสังเกตลักษณะและสีของขนจากภายนอก จนกว่าลูกนกจะมีอายุ 8 เดือน จึงจะสามารถระบุเพศด้วยจากการสังเกตลักษณะภายนอกและสีของขนได้ แต่ถ้ามองผิวเผินอาจจะเหมารวมได้ว่าเป็นลูกนกชนิดเดียวกันดังนั้นจะต้องสังเกตอย่างละเอียด โดยลูกของนกยูงไทยจะมีสีเขียวเป็นมันเหลือบบริเวณปลายขนแต่ละเส้นจะมีสีน้ำตาลแต้ม ขนบริเวณหัวและคอจะมีสีเขียวเป็นมันเหลือบและจะมีขนสีขาวแซมประปราย ขนปลายปีกจะมีสีน้ำตาลทองและมีสีดำแต้มบ้าง ส่วนลูกนกยูงอินเดียจะมีลักษณะแตกต่างกันที่ขน บริเวณลำตัวและหลังจะมีลายสีน้ำตาลประทั้งเส้น ขนบริเวณคอจะมีสีขาวเทาและมีสีเขียวเป็นมันเหลือบแซมประปราย ส่วนขนบริเวณคอส่วนล่างและหน้าอกจะเริ่มเห็นสีน้ำเงินแซมเป็นจุด ๆ ขนปลายปีกจะมีสีน้ำตาลลายดำ เมื่อมองโดยรวมก็จะพบว่าลูกนกยูงอินเดียจะมีสีที่อ่อนและหม่นกว่าลูกนกยูงไทย 
มีพฤติกรรมอยู่รวมกันเป็นฝูงในป่าดงดิบทึบ ตัวผู้ชอบทำลานเอาไว้รำแพนหาง และจะรักษาความสะอาดลานอย่างดี เป็นนกที่ระวังตัวมากและสายตาไวมาก ยากที่จะเข้าใกล้ตัวได้ จะบินหนีก่อน เป็นนกที่บินเก่ง ชอบนอนที่สูงและชอบร้องเวลาเช้าและเย็น เป็นนกที่จดจำที่อยู่ของตนได้เป็นอย่างดี 
นกยูงอินเดีย ถือเป็นสัตว์ประจำชาติของอินเดีย ในต้นปี ค.ศ. 2016 รัฐบาลท้องถิ่นของรัฐกัว รัฐทางทิศตะวันออกติดชายฝั่งของอินเดียมีความพยายามจะจัดให้นกยูงอินเดียเป็นสัตว์รำคาญ ซึ่งสามารถฆ่าได้ ทำลายได้ เพราะมองว่าสร้างความเสียหายแก่พืชผลทางการเกษตร แต่เรื่องนี้ก็มีการคัดค้านอย่างกว้างขวาง
ดรอเบตา-ตูร์นูเซเวริน

ดรอเบตา-ตูร์นูเซเวริน ;) เป็นเมืองในเทศมณฑลเมเฮดินตส์ ประเทศโรมาเนีย ตั้งอยู่บนฝั่งซ้ายของแม่น้ำดานูบ ทางใต้ของโกรกธารไอร์ออนเกต เมืองมีประชากร 86,475 คน (ค.ศ. 2011) โดยเพิ่มขึ้นจาก 18,628 คน ในปี ค.ศ. 1900
ศิรินุช เพ็ชรอุไร

ศิรินุช เพ็ชรอุไร (ชื่อเล่น: ก้อย) นักแสดงละครโทรทัศน์ ภาพยนตร์ ละครเวที และครูสอนการแสดงชาวไทย ปัจจุบันเป็นผู้กำกับละครเวที และแสดงละครโทรทัศน์ เช่น ปิ่นอนงค์, ธรณีนี่นี้ใครครอง, แม่ยายคงกระพัน, สุสานคนเป็น และ แค้นเสน่หา เป็นต้น
ประวัติ.
ศิรินุช เพ็ชรอุไร (ชื่อเล่น: ก้อย) เกิดวันที่ 7 พฤศจิกายน พ.ศ. 2509 เป็นนักแสดงละครโทรทัศน์ ภาพยนตร์ ละครเวที และครูสอนการแสดงชาวไทย เป็นนักแสดงค่ายกันตนา และเคยเป็นครูสอนการแสดง AF 4 
เริ่มต้นเข้าสู่วงการเมื่อตอนอายุ 21 ปี โดยการเป็นอาสาสมัครมะขามป้อม[] แล้วทีมงานได้เห็นแวว เลยชักชวนกันไปเล่นละครเวทีที่โรงแรมมณเฑียร เล่นเรื่องแรกก็ได้เสนอชื่อเข้าชิงรางวัลหน้ากากทองคำสมทบฝ่ายหญิงเรื่อง "ขอโทษทีไม่มีนามบัตร" หลังจากนั้นก็เล่นละครเวทีมาโดยตลอด 
หลังจากนั้นก็มีผลงานโฆษณาต่าง ๆ และได้เป็นตลกประกอบดารา-ศิลปินร้องเพลงช่วงแผ่นแตก ในรายการ 7 สีคอนเสิร์ต ซึ่ง ธงไชย แมคอินไตย์ และ มยุรา ธนะบุตร เป็นพิธีกรอยู่ในช่วงนั้น ก้อยจึงแจ้งเกิดจากการเป็นนักแสดงตลกอยู่เรื่อยมา จนได้มีโอกาสแสดงละครซิตคอมเรื่อง "รวมพลคน (น่า) ใช้" ในปี 2539 ทางช่อง 7
ด้านการศึกษาจบการศึกษาระดับปริญญาโท ภาควิชาศิลปการละคร คณะอักษรศาสตร์ จุฬาลงกรณ์มหาวิทยาลัย ปัจจุบันเป็นครูสอนการแสดงที่ กันตนา ดรามา สกูล (กันตนา) และยังรับงานแสดงละครอยู่เรื่อย ๆ บทที่บาทที่ได้รับในการแสดงละครโทรทัศน์จะเล่นเป็นบทแม่ และแม่บ้าน
วอตอะเบาต์มี? (อัลบั้มเคนนี โรเจอส์)

วอตอะเบาต์มี?  เป็นอัลบั้มของเคนนี โรเจอส์ ที่วางจำหน่ายโดย RCA Records ในปี 1984 
หลังจากความสำเร็จของอัลบั้มที่แล้ว อายส์แดตซีอินเดอะดาร์ก (ซึ่งมีเพลงพิเศษที่แต่งโดย Bee Gees สำหรับโรเจอส์เท่านั้นรวมอยู่ด้วย) ในปี 1983
เป็นเวลาร่วม 8 ปีกว่าแล้วที่เขาประสบควาสำเร็จในฐานะนักร้องเดี่ยวนี้ ขณะที่เหล่านักวิจารณ์ก็เข้ากันได้กับเพลงของเขา ซึ่งเป็น คันทรี,ป๊อป,อดั๊ลท์คอนเทมโพรารี่ เป็นที่นิยมในหมู่แฟนเพลงและซิงเกิลของเขาก็ยังสามารถข้ามไปยังชาร์ตของอีกฝั่งได้ อย่างไรก็ตามนักวิจารณ์อย่าง Stephen Thomas Erlewine จาก Allmusic ก็ได้นิยามอัลบั้มนี้ว่าเป็นอะไรที่ "จืดชืดและไร้รสชาติ" เขากล่าวด้วยความสลดใจว่า..นี่เป็นหนึ่งในงานอดั๊ลท์คอนเทมโพรารี่ที่แย่ที่สุดในยุค 80 เลยก็ว่าได้ 
เพลงชื่อต้นอัลบั้ม What About Me เป็นเพลงทริโอ ที่ได้ นักร้องR&B James Ingram กับ Kim Carnes นักดนตรีวง New Christy Minstrels ที่ผันตัวเองไปเป็นนักร้องเดี่ยว เพลงนี้เป็นเพลงรักซึ่งขึ้นถึงอันดับ 1 ในชารต์ AC (Adult Contemporary Chart) และยังติดชาร์ตทั้งในเพลงป๊อปกับคันทรีอีกด้วย ทำให้ Richard Marx ผู้ซึ่งมีส่วนร่วมแต่งเพลงในอัลบั้มนี้ด้วย มีเพลงฮิตอันดับ 1 เพลงแรกในฐานะนักแต่งเพลง อีกเพลงหนึ่งในอัลบั้ม "Two Hearts, One Love" แต่งโดย Byron Hill และเพลง "The Stranger" (เพลงแนวเล่าเรื่องที่โรเจอส์ถนัด ดั่งเพลงฮิตก่อนๆเช่น The Gambler และ Lucille) เพลง "The Night Goes On" (เป็นเพลงแนว R&B บัลลาด) และ Crazy (แต่งโดย Richard Marx เป็นเพลงสไตล์เดียวกันกับ Through The Years) นอกจากโรเจอส์มีเพลงอันดับ 1 อีกเพลงแล้ว ยังทำให้ Marx มีเพลงอันดับ 1 เพลงที่ 2 ในฐานะนักแต่งเพลงอีกด้วย
แม้ว่าอัลบั้มนี้จะไม่ประสบความสำเร็จเท่ากับอัลบั้มก่อนหน้านี้ของเขา แต่ก็ยังฮิตพอที่จะขึ้นถึงอันดับที่ 9 ในชาร์ตอัลบั้มเพลงคันทรีได้ 
ในกระแสนิยม.
เพลง "The Night Goes On" นั้นถูกใช้เป็นเพลงรักประจำตัว Eden Capwell และ Cruz Castillo ซึ่งเป็นตัวละครในทีวีซีรีส์เรื่อง Santa Barbara ที่ออกอากาศระหว่างช่วงกลางยุค 80
ไวรัสเด็งกี

ไวรัสเด็งกี  เป็นเชื้อสาเหตุของไข้เด็งกี มีสี่ซีโรไทป์ ไวรัสเด็งกีเป็นอาร์เอ็นเอไวรัสสายบวกเดี่ยวในวงศ์ Flaviviridae สกุล "Flavivirus" ซึ่งมียุงเป็นพาหะ ไวรัสทั้งสี่ซีโรไทป์สามารถก่อโรคได้รุนแรงเท่า ๆ กัน
จีโนมของไวรัสมีขนาดประมาณ 11,000 เบส ซึ่งมีรหัสโปรตีนโครงสร้างสามชนิด คือ capsid protein C, membrane protein M, envelope protein E โปรตีนที่มิใช่โครงสร้างเจ็ดชนิด คือ NS1, NS2a, NS2b, NS3, NS4a, NS4b, NS5 และบริเวณที่ไม่ถอดรหัสสั้น ๆ ทั้งปลาย 5' และ 3' การจำแนกแต่ละซีโรไทป์เป็นจีโนมไทป์มักสัมพันธ์กับพื้นที่ซึ่งมักพบสายพันธุ์นั้นหรือพื้นที่ซึ่งพบสายพันธุ์นั้นครั้งแรก
ไอพรีเฟอร์เดอะมูนไลต์

ไอพรีเฟอร์เดอะมูนไลต์  เป็นสตูดิโออัลบั้มของ เคนนีโรเจอส์ ศิลปินเพลงคันทรีชื่อดัง อัลบั้มนี้ประสบความสำเร็จในระดับที่น่าพอใจสำหรับสถานะของเขาในวงการเพลงณช่วงเวลานั้น ติดอันดับ 18 ในชาร์ตอัลบั้มคันทรี แต่สามารถขึ้นถึงเพียงแค่อันดับที่ 163 ใน Billboard 200 ความสำเร็จในตลาดเพลงคันทรีส่งผลให้อัลบั้มนี้มียอดขายระดับโกลด์ได้ อัลบั้มนี้ยังประกอบไปด้วย ซิงเกิลฮิตท๊อป 5 คือเพลงชื่อต้นอัลบั้มและ Make No Mistake, She's Mine ซึ่งได้รับรางวัลแกรมมีสาขาเพลงคู่แห่งปี ร่วมกับ Ronnie Milsap 
อัลบั้มนี้ถือเป็นอัลบั้มสุดท้ายของโรเจอส์กับค่าย RCA 
ซิงเกิล.
เปิดตัวด้วยซิงเกิลเพลงคู่กับ Ronnie Milsap ด้วยเพลง Make No Mistake, She's Mine ซึ่งทำให้ทั้งโรเจอส์และมิลเซปติดท๊อปชาร์ตทั้งในอเมริกาและแคนาดา ต่อมาคือเพลงชื่อต้นอัลบั้มที่ขึ้นได้ถึงอันดับ 2 เท่ากันทั้งในอเมริกาและแคนาดา ซิงเกิลที่ 3 คือ The Factory ขึ้นอันดับที่ 6 ในอเมริกาและ 3 ในแคนาดา 
ส่วนซิงเกิลสุดท้ายนั้นคือ I Don't Call Him Daddy ที่ประสบความสำเร็จเพียงเล็กน้อยในอันดับที่ 86
รถไฟใต้ดินมินสค์

รถไฟใต้ดินมินสค์  เป็นระบบขนส่งมวลชนที่ให้บริการในกรุงมินสค์ ซึ่งเป็นเมืองหลวงของประเทศเบลารุส เปิดให้บริการในปี ค.ศ. 1984 ประกอบด้วยเส้นทางจำนวน 2 สาย และสถานีรถไฟฟ้า 28 สถานี ระยะทางทั้งสิ้น
รถไฟใต้ดินบรัสเซลส์

รถไฟใต้ดินบรัสเซลส์  เป็นระบบรถไฟใต้ดินขนาดใหญ่ที่ให้บริการในกรุงบรัสเซลส์ เมืองหลวงของประเทศเบลเยียม ประกอบด้วย 4 เส้นทาง ระยะทางทั้งสิ้น จำนวน 59 สถานี และรถรางใต้ดิน 3 เส้นทาง ซึ่งสถานีในเส้นทางของรถรางนั้น จะคล้ายกับสถานีรถไฟฟ้าใต้ดิน รวมทั้งสองโครงข่ายแล้วได้ระยะทาง มีสถานีรถไฟฟ้าทั้งหมด 69 สถานี 
เส้นทางและสถานี.
ทั้งหมด 4 เส้นทาง 59 สถานี (เมื่อไม่รวมเส้นทางรถราง)
วัดสุทธจินดาวรวิหาร

วัดสุทธจินดาวรวิหาร เป็นพระอารามหลวงชั้นตรี ชนิดวรวิหาร สังกัดคณะสงฆ์ธรรมยุติกนิกาย ขอพระราชทานวิสุงคามสีมา เมื่อ พ.ศ. 2470 ตกมาและปักเขตเสร็จปี พ.ศ. 2471 มีเขตวิสุงคามสีมากว้าง 40 เมตรยาว 80 เมตร ทำพิธีผูกพัทธสีมา เมื่อวันที่ 11 - 12 สิงหาคม พ.ศ. 2474 และได้สถาปนาเป็นพระอารามหลวง เมื่อวันที่ 23 มกราคม พ.ศ. 2478 ในรัชกาลที่ 8 แห่งกรุงรัตนโกสินทร์ มีเนื้อที่ประมาณ 24 ไร่ 3 งาน 9 ตารางวา ตั้งอยู่ ถนนราชดำเนิน ด้านทิศตะวันตก ตรงข้ามศาลากลางจังหวัด ตำบลในเมือง อำเภอเมืองนครราชสีมา จังหวัดนครราชสีมา
ประวัติ.
วัดสุทธจินดาแต่เดิมก่อนที่จะมาเป็นวัดสุทธจินดาในปัจจุบันมีวัดเก่าอยู่สองวัด คือวัดบรมจินดาอยู่ทางส่วนใต้ มีเขตแต่สระข้างพระอุโบสถไป วัดสมบูรณ์จิ๋วสีมาราม อยู่ทางส่วนเหนือ มีเขตแต่คลองผ่านกลางวัดไปท่ามกลางระหว่างสองวัดนี้ อันเป็นที่ตั้งศาลาการเปรียญอยู่เดียวนี้ เป็นสวนของหลวงเทพานุพัฒน์ (เปลี่ยน สุรคุปต์) ซึ่งเจ้าของยกให้
เมื่อพ.ศ. 2458 ทางราชการได้ย้ายศาลากลางว่าการมณฑลนครราชสีมาจากกลางเมือง ซึ่งตั้งอยู่ทางทิศเหนือของวัดพระนารายณ์มหาราช มาตั้งที่มุมกำแพงเมืองด้านทิศตะวันออกเฉียงใต้ โดยสร้างเป็นอาคาร 2 ชั้น ได้รื้อกำแพงเมืองด้านด้านตะวันนั้นออก เพื่อให้มองเห็นศาลาว่าการและสนามภายในถนัดชัดแจ้ง และเป็นสาเหตุให้มองเห็นวัดบรมจินดาและวัดสมบูรณ์จิ๋วซึ่งเป็นวัดที่กำลังอยู่ในสภาพทรุดโทรม ไม่รับกันกับศาลาว่าการที่สร้างขึ้น ทางราชการคิดที่จะพัฒนาวัดขึ้นใหม่ให้มีสภาพที่ดีกว่าที่เป็นอยู่ ดังนั้นบรรดาข้าราชการ ทหาร พลเรือน คหบดี และพ่อค้า มีพระยาเพ็ชรปาณี (ดั่น รักตประจิต) สมุหเทศาภิบาลมณฑลนครราชสีมา จึงร่วมปรึกษาและเห็นต้องกันว่า นครราชสีมาเป็นเมืองใหญ่ เป็นเมืองเอกในภาคตะวันออกเฉียงเหนือควรมีวัดที่สง่างามอยู่ใกล้ศาลาว่าการมณฑล โดยรวมวัดสมบูรณ์จิ๋วกับวัดบรมจินดาให้เป็นวัดเดียวกัน และสร้างขึ้นใหม่เพื่อให้เป็นที่สถิตของพระมหาเถระผู้ดำรงตำแหน่งเป็นเจ้าคณะมณฑลในขณะนั้นต่อไป
เมื่อปรึกษาหารือเป็นที่ตกลงกันแล้วจึงมีใบบอกลงมายังกรุงเทพมหานคร กราบทูลพระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า ขอประทานพระอนุญาตรวมวัดสร้างใหม่ สมเด็จพระสังฆราชเจ้าประทานอนุญาต และได้ประทานนามวัดว่า วัดสุทธจินดา และโปรดฯ ให้ยกวัดนี้เป็นพระอารามหลวง เมื่อพ.ศ. 2478
รถไฟใต้ดินเบลูโอรีซองชี

รถไฟใต้ดินเบลูโอรีซองชี  เป็นระบบขนส่งมวลชนความเร็วสูงที่ให้บริการในเมืองเบลูโอรีซองชี ประเทศบราซิล มีเส้นทางเพียง 1 สาย ระยะทาง จำนวน 19 สถานี จำนวนผู้โดยสารต่อปีคือ 57.42 ล้านคน หรือประมาณ 157,300 คนต่อวัน ดำเนินการโดยบริษัทรถไฟในเมืองแห่งบราซิล 
โครงสร้างทางราง.
ใช้ระบบจ่ายไฟฟ้าเหนือหัว ไฟฟ้า 3000V DC ความเร็วสูงสุด 80 กิโลเมตรต่อชั่วโมง ขนาดความกว้างรางคือ 1.600 เมตร
ไกรอาย

ไกรอาย (Graeae) หรือเรียกว่า ไกรอี หรือ เกรอี ปรากฏในเทพปกรณัมกรีก เป็นสามพี่น้องแม่มดผมสีเทา ขณะเดียวกันในบางตำนานจะกล่าวว่าปรากฏในรูปร่างของครึ่งคนครึ่งห่าน ไกรอายเป็นลูกสาวของ Phorcys และ เซโต และเป็นน้องสาวของกอร์กอน
ไกรอายมีอยู่สามคือ ดีโน (Deino - Δεινώ) เอนโย (Enyo - Ἐνυώ) และ เพมเฟรโด (Pemphredo - Πεμφρηδώ) โดยทั้งสามได้มีการใช้ดวงตาด้วยกันหนึ่งดวง และฟันด้วยกันหนึ่งซี่ ซึ่งสลับกันใช้งาน ในตำนานกล่าวว่าเปอร์เซอุสได้บังคับให้ไกรอายบอกที่ซ่อนของสิ่งของที่จะใช้สำหรับฆ่าเมดูซ่าโดยการแอบขโมยดวงตาของไกรอายเพื่อแลก
อาร์เอ็นเอไวรัส

อาร์เอ็นเอไวรัส  คือ ไวรัสที่มีอาร์เอ็นเอ (กรดไรโบนิวคลีอิก) เป็นสารพันธุกรรม กรดนิวคลีอิกนี้โดยปกติเป็นอาร์เอ็นเอสายเดี่ยว (ssRNA) แต่ก็มีอาร์เอ็นเอสายคู่ (dsRNA) เช่นกัน โรคเด่นในมนุษย์ที่เกิดจากอาร์เอ็นเอไวรัส ได้แก่ ซาร์ส ไข้หวัดใหญ่ ตับอักเสบซี ไข้ไนล์ตะวันตก โปลิโอ และหัด 
คณะกรรมการสากลฝ่ายไวรัสอนุกรมวิธานจำแนกอาร์เอ็นเอไวรัสอยู่ในกลุ่ม 3, 4 หรือ 5 ของระบบการจำแนกไวรัสบัลติมอร์ และไม่พิจารณาไวรัสซึ่งมีดีเอ็นเอระยะกลางในวงจรชีวิตว่าเป็นอาร์เอ็นเอไวรัส ไวรัสซึ่งมีอาร์เอ็นเอเป็นสารพันธุกรรม แต่มีดีเอ็นเอระยะกลางในวงจรการถ่ายแบบ เรียก รีโทรไวรัส ซึ่งจัดอยู่ในกลุ่ม 6 ของการจำแนกแบบบัลติมอร์ รีโทรไวรัสที่เด่นในมนุษย์ ได้แก่ HIV-1 และ HIV-2 ซึ่งเป็นสาเหตุของโรคเอดส์
คำเรียกอาร์เอ็นเอไวรัสโดยไม่รวมรีโทรไวรัส คือ ไรโบไวรัส
พัก เซ-ย็อง

พัก เซ-ย็อง (เกิด 30 กรกฎาคม 1988) ณ โซล ประเทศเกาหลีใต้ เป็น นักแสดงหญิง พิธีกร ชาวเกาหลีใต้ เธอเปิดตัวกับแสดงของเธออในปี 2011 เพราะตอนนั้นเธอยังเด็กมาก
ลีกภูมิภาค ดิวิชั่น 2 2556 รอบ แชมเปี้ยนส์ ลีก กลุ่ม A

ลีกภูมิภาค ดิวิชั่น 2 2556 รอบ แชมเปี้ยนส์ ลีก กลุ่ม A ลงเล่นในช่วงเดือนตุลาคมถึงเดือนธันวาคม 2556. ประกอบด้วย ประจวบ เอฟซี, ม.เกษตรศาสตร์, ร้อยเอ็ด ยูไนเต็ด, นรา ยูไนเต็ด, พิษณุโลก ทีเอสวาย เอฟซี และ ลูกอีสาน การบินไทย. โดยคัดเอาอันดับที่1และ2ของกลุ่ม เอ เพื่อได้เลื่อนชั้นไปสู่ดิวิชัน 1.
ตารางคะแนน กลุ่ม A.
"แก้ไขล่าสุด วันอาทิตย์ที่ 8 ธันวาคม พ.ศ. 2556"
พระสาสนโสภณ (โกศล สิรินฺธโร)

พระสาสนโสภณ หรือ หลวงพ่อใหญ่ นามเดิม โกศล โพธิ์งาม ฉายา สิรินฺธโร (16 มิถุนายน พ.ศ. 2467 — 9 ตุลาคม พ.ศ. 2563) เป็นพระภิกษุในสังกัดคณะสงฆ์ธรรมยุติกนิกาย ชาวจังหวัดสุรินทร์ และเคยเป็นเจ้าอาวาสวัดสุทธจินดาวรวิหาร ผู้รับใบอนุญาตโรงเรียนวัดสุทธจินดา, เจ้าสำนักเรียนวัดสุทธจินดา, ผู้อำนวยการศูนย์ศึกษาพระพุทธศาสนาวันอาทิตย์ วัดสุทธจินดา, อดีตที่ปรึกษาเจ้าคณะภาค 8 (ธรรมยุต) ดูแลคณะสงฆ์ 6 จังหวัด คือ จังหวัดอุดรธานี หนองคาย เลย สกลนคร หนองบัวลำภู และ บึงกาฬ
ประวัติ.
ชาติกำเนิด.
พระสาสนโสภณ มีนามเดิมว่า โกศล โพธิ์งาม อดีตเคยใช้นามสกุลสมศรีทั้งบิดาและมารดา เกิดเมื่อวันจันทร์ แรม 14 ค่ำ เดือน 7 ปี ชวด ตรงกับวันที่ 30 มิถุนายน พ.ศ. 2467 บิดาชื่อ นายสอน โพธิ์งาม มารดาชื่อ นางสงค์ โพธิ์งาม ที่บ้านระเวียง หมู่ที่ 14 ตำบลเบิดปัจจุบันแบ่งเขตการปกครองเป็นตำบลระเวียง อำเภอรัตนบุรีปัจจุบันแบ่งเขตการปกครองเป็นอำเภอโนนนารายณ์ จังหวัดสุรินทร์ 
บรรพชา ณ วัดสุทธจินดาเมื่อวันที่ 20 กรกฎาคม พ.ศ. 2483 อายุ 15 ปี โดยมีพระธรรมฐิติญาณ (สังข์ทอง นาควโร) เป็นอุปัชฌาย์ พระมหาดี ญาณาสโย เป็นผู้ให้สรณะและศีลในการบรรพชา อุปสมบท ณ วัดสุทธจินดา โดยมีพระโพธิวงศาจารย์ (สังข์ทอง นาควโร) เป็นอุปัชฌาย์ มีพระมหาดี ญาณาสโย เป็นพระกรรมวาจาจารย์ พระศรีธรรมวงศาจารย์ (จันทร์ เกสโร) วัดสุปัฏนาราม จังหวัดอุบลราชธานี เป็นพระอนุสาวนาจารย์ เมื่อวันที่ 2 มกราคม พ.ศ. 2489 ตรงกับวันพุธ แรม 14 ค่ำ เดือนอ้าย
มรณภาพ.
พระสาสนโสภณ มรณภาพเมื่อ วันที่ 9 ตุลาคม พ.ศ. 2563 เวลา 11:56 น. สิริอายุ 96 ปี พรรษา 75
วันที่ 23 พฤศจิกายน พ.ศ. 2564 เวลา 13.26 น. พระบาทสมเด็จพระวชิรเกล้าเจ้าอยู่หัว โปรดเกล้าโปรดกระหม่อม พระราชทานเพลิงศพและโปรดเกล้าโปรดกระหม่อมให้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ ไปยังเมรุชั่วคราว วัดสุทธจินดาวรวิหาร ตำบลในเมือง อำเภอเมืองนครราชสีมา จังหวัดนครราชสีมา เพื่อเป็นองค์ประธานในพิธีออกเมรุพระราชทานเพลิงศพ
ลีกภูมิภาค ดิวิชั่น 2 2556 รอบ แชมเปี้ยนส์ ลีก กลุ่ม B

ลีกภูมิภาค ดิวิชั่น 2 2556 รอบ แชมเปี้ยนส์ ลีก กลุ่ม B ลงเล่นในช่วงเดือนตุลาคมถึงเดือนธันวาคม 2556. ประกอบด้วย อ่างทอง เอฟซี, ปากน้ำโพ เอ็นเอสอาร์ยู เอฟซี, สุโขทัย เอฟซี, อุดรธานี เอฟซี, เชียงใหม่ เอฟซี และ นครนายก เอฟซี. โดยคัดเอาอันดับที่1และ2ของกลุ่ม บี เพื่อได้เลื่อนชั้นไปสู่ดิวิชัน 1.
ตารางคะแนน กลุ่ม B.
"แก้ไขล่าสุด วันเสาร์ที่ 7 ธันวาคม พ.ศ. 2556"
บาลิกปาปัน

บาลิกปาปัน  เป็นเป็นเมืองท่าบนชายฝั่งตะวันออกของเกาะบอร์เนียวในจังหวัดกาลีมันตันตะวันออก ประเทศอินโดนีเซีย นครนี้ถือเป็นศูนย์การเงินประจำกาลีมันตัน บาลิกปาปันเป็นนครที่มีเศรษฐกิจที่ใหญ่ที่สุดในกาลีมันตัน โดยมีการประมาณการจีดีพีใน ค.ศ. 2016 ที่ 73.18 ล้านล้านรูปียะฮ์ และยังเป็นที่ตั้งของท่าอากาศยานนานาชาติสุลต่านอาจีมูฮัมมัดซูไลมันเซอปิงกัน ท่าอากาศยานที่พลุกพล่านที่สุดอันดับ 3 ในกาลีมันตัน โดยเป็นรองเพียงบันจาร์มาซิน กับปนตียานัก ท่าเรือเซอมายังเป็นท่าเรือที่พลุกพล่านที่สุดอันดับ 2 ในกาลีมันตันตะวันออก เป็นรองเพียงซามารินดา
ด้วยประชากรตามสำมะโน ค.ศ. 2020 ที่ 688,318 คน ทำให้บาลิกปาปันเป็นนครที่มีประชากรมากที่สุดอันดับ 2 ในกาลีมันตันตะวันออก เป็ยรองเพียงซามารินดา บาลิกปาปันยังได้รับเลือกเป็นหนึ่งในนครที่น่าอยู่ที่สุดในประเทศอินโดนีเซีย
ภูมิประเทศ.
ภูมิประเทศ.
ภูมิประเทศของบาลิกปาปันส่วนใหญ่เป็นเนินเขา (85%) มีส่วนน้อยที่เป็นที่ราบ (15%) โดยที่ราบส่วนใหญ่อยู่ริมชายฝั่งและรอบ ๆ เนิน นครนี้ตั้งอยู่ในระดับความสูงเหนือระดับน้ำทะเลตั้งแต่ 0 ถึง พื้นที่นครตั้งอยู่ทางฝั่งตะวันออกของอ่าวบาลิกปาปัน
ดินส่วนใหญ่ในบาลิกปาปันเป็นดินพอดโซลสีเหลืองแดง และทรายตะกอนน้ำพากับควอตซ์ ทำให้มีแนวโน้มที่จะกัดเซาะมาก
ภูมิอากาศ.
บาลิกปาปันมีสภาพภูมิอากาศแบบป่าดิบชื้น ("Af") เนื่องจากไม่มีฤดูแล้งจริง ๆ ในนครนี้ นครนี้พบฝนโดยเฉลี่ยต่อปีที่ โดยทั่วไป นครบาลิกปาปันแทบไม่มีการเปลี่ยนแปลงของสภาพอากาศตลอดปี นครนี้ไม่มีช่วงที่ฝนแล้งและแห้งแล้งอย่างมีนัยสำคัญตลอดปี โดยมีอุณหภูมิเฉลี่ยตลอดปีประมาณ 
เขตการปกครอง.
บาลิกปาปันมีชายแดนทางเหนือติดกับอำเภอกูไตการ์ตาเนอการา ทางใต้และตะวันออกติดกับช่องแคบมากัซซาร์ และทางตะวันตกติดกับอำเภอเปอนาจัมปาเซร์เหนือ นครนี้แบ่งเขตการปกครองเป็น 6 ตำบล ("เกอจามาตัน") และ 34 หมู่บ้าน ("เกอลูราฮัน") กับจำนวนประชากรในสำมะโน ค.ศ. 2010 และ ค.ศ. 2020
นกยูงคองโก

นกยูงคองโก (ชื่อวิทยาศาสตร์: "Afropavo congensis") เป็นไก่ฟ้าจำพวกนกยูงชนิดหนึ่ง ในวงศ์ไก่ฟ้าและนกกระทา (Phasianidae)
นกยูงคองโก นับเป็นนกยูงเพียงชนิดเดียวที่อยู่ในสกุล "Afropavo" เพียงชนิดเดียว และไม่ใช่นกยูงที่อาศัยอยู่ในทวีปเอเชียด้วย โดยมีถิ่นกำเนิดแถบบริเวณลุ่มแม่น้ำคองโกในตอนกลางของทวีปแอฟริกา ตั้งแต่ปี ค.ศ.1913 ถึง ค.ศ.1936 นักปักษีวิทยาเคยเห็นแต่เพียงขนเพียงเส้นเดียวบนหมวกของชาวพื้นเมืองเท่านั้นจนกระทั่ง เจมส์ แชปลิน นักปักษีวิทยาชาวอเมริกันได้เห็นตัวจริงที่สตั๊ฟไว้ในพิพิธภัณฑ์คองโก ประเทศเบลเยี่ยม โดยตั้งชื่อวิทยาศาสตร์ผิดเป็นนกยูงไทยด้วย จึงได้ศึกษาอย่างจริงจัง บันทึกรายละเอียดต่าง ๆ และ ตั้งชื่อให้ใหม่ในครั้งนั้น
นกยูงคองโกมีขนาดตัวเล็กกว่า รวมถึงตัวผู้ไม่มีขนหางที่ยาวรวมถึงไม่มีแววมยุราเหมือนนกยูงสกุล "Pavo" ส่วนบนของตัวเป็นสีเขียว คอและส่วนล่างของลำตัว รวมถึงปลายหางเป็นสีม่วงแกมดำ แต่ในตัวเมียส่วนที่เป็นสีม่วงจะเป็นสีน้ำตาลหมด ตัวผู้มีหงอนเป็นเส้นแข็ง ๆ คล้ายขนหมูเป็นกระจุกสีขาว และติดกับสีขาวเป็นกระจุกสีดำอยู่ทางด้านหลัง ทั้งตัวผู้และตัวเมียมีรูปร่างป้อมอ้วนสั้น
ชอบอาศัยอยู่ตามป่าที่มีฝนชุกที่ระดับความสูง 1,200-1,500 ฟุต เป็นนกที่จับคู่แบบคู่เดียวตลอดชีวิต มักจะพบออกหากินเป็นคู่ ชอบนอนบนต้นไม้สูง ๆ และมักจะส่งเสียงร้องในเวลากลางคืน ในขณะที่เกาะอยู่บนกิ่งไม้ด้วย เป็นนกที่ไม่ค่อยตื่นกลัวมนุษย์มากนัก ตัวผู้มักจะรำแพนบ่อยทั้ง ๆ ที่ไม่ใช่ฤดูผสมพันธุ์ ปกติจะวางไข่ครั้งละ 3-4 ฟอง ใช้เวลาฟักประมาณ 26 วัน ตัวผู้จะมีขนสวยสมบูรณ์ในปีที่ 2 แต่การเพาะเลี้ยงขยายพันธุ์ในที่เลี้ยงทำได้ยากมาก จึงพบมีการเลี้ยงกันแต่ในสวนสัตว์ขนาดใหญ่เท่านั้น
ยีราฟลายร่างแห

ยีราฟลายร่างแห หรือ ยีราฟโซมาลี (ชื่อวิทยาศาสตร์: "Giraffa reticulata") เป็นสปีชีส์ของยีราฟ ("Giraffa") ชนิดหนึ่ง
ยีราฟลายร่างแห มีลักษณะและพฤติกรรมเหมือนกับยีราฟชนิดอื่นทั่วไป มีความแตกต่างที่ลวดลายมีขนาดใหญ่ และมีเส้นสีขาวตัดเส้นอยู่รอบ ๆ เห็นชัดเจน บางลายจะปรากฏเป็นสีแดงเข้ม และลวดลายนี้พบได้จนถึงช่วงขา
ยีราฟลายร่างแห เป็นหนึ่งในยีราฟที่เป็นที่รู้จักกันดีที่สุด และพบได้ตามสวนสัตว์ทั่วไปเหมือนกับยีราฟรอทส์ไชลด์ ("G. c. rothschildi") พบกระจายพันธุ์ในโซมาลี, ตอนเหนือของเคนยา และตอนใต้ของเอธิโอเปีย 
ในเขตอนุรักษ์แห่งชาติแซมบูรู ในเคนยา ยีราฟลายร่างแห ถือเป็นไฮไลต์หรือจุดสนใจในบรรดาสัตว์ป่า 5 ชนิด ที่พบได้ในนั้น ซึ่งประกอบไปด้วย ยีราฟลายร่างแห, เจเรนุค, นกกระจอกเทศโซมาลี, ม้าลายเกรวี และไบซาออริคส์
ปัจจุบัน ยีราฟลายร่างแหเหลือเพียงประมาณ 500 ตัวเท่านั้นในโลก ในประเทศไทย ในเดือนมกราคม ค.ศ. 2016 เชียงใหม่ไนท์ซาฟารีสามารถเพาะพันธุ์ได้สำเร็จ โดยได้ลูกยีราฟเพศผู้ จากแม่ยีราฟวัย 14 ปี กับพ่อยีราฟวัย 10 ปี แม่ยีฟราตั้งท้องนาน 400 วัน
รอยนูนหน้าส่วนบน

รอยนูนหน้าส่วนบน หรือ รอยนูนสมองกลีบหน้าส่วนบน (gyrus frontalis superior, ตัวย่อ SFG) เป็นส่วน 1 ใน 3 ของสมองกลีบหน้าของมนุษย์ อยู่ติดกับ ร่องสมองกลีบหน้าส่วนบน (superior frontal sulcus) ทางด้านข้าง และโดยเหมือนกับ รอยนูนหน้าส่วนล่างและรอยนูนหน้าส่วนกลาง รอยนูนหน้าส่วนบนจริงๆ แล้วเป็นเขตสมองโดยประสาทกายวิภาค ไม่ใช่เป็นรอยนูนจริง ๆ
กิจหน้าที่.
ความรู้สึกตน.
ในงานทดลองด้วย fMRI โกลด์เบอรก์และคณะ ได้พบหลักฐานว่า รอยนูนหน้าส่วนบนมีความเกี่ยวข้องกับความรู้สึกตน (self-awareness) โดยทำงานร่วมกับระบบรับความรู้สึก (sensory system)
การหัวเราะ.
ในปี ค.ศ. 1998 ประสาทศัลย์แพทย์อิทแซก์ ฟรายด์ ได้พรรณนาถึงคนไข้หญิงวัย 16 ปี (ซึ่งเรียกกันว่า คนไข้เอเค) ผู้ที่หัวเราะเมื่อ SFG ของเธอรับการระตุ้นด้วยกระแสไฟฟ้าเมื่อกำลังผ่านการรักษาโรคลมชัก โดยที่กระแสไฟฟ้านั้นมีการประกบที่ผิวเปลือกสมองของสมองกลีบหน้า เพื่อที่จะหาจุดที่ก่อให้เกิดการชัก (แต่จุดที่ก่อให้เกิดการชักจะไม่ทำให้เกิดการหัวเราะ) 
ฟรายด์ได้บ่งชี้บริเวณขนาด 2 x 2 ซ.ม. ที่ SFG ซีกซ้ายที่เมื่อมีการกระตุ้นแล้ว การหัวเราะจะติดตามมาอย่างสม่ำเสมอ เอเคแจ้งว่า การหัวเราะนั้นมีพร้อมกับความรู้สึกร่าเริง แต่แจ้งเหตุของการหัวเราะแต่ละครั้งที่ไม่เหมือนกัน โดยยกเหตุให้กับตัวกระตุ้นภายนอกที่ไม่น่าขำ ตัวอย่างเช่น การหัวเราะครั้งหนึ่งมีเหตุมาจากรูปภาพที่ให้เอเคบอกชื่อ (โดยเธอกล่าวว่า "ม้าพวกนั้นมันน่าขำ") หรือจากประโยคที่ให้เธออ่าน หรือจากบุคคลที่อยู่ในห้อง (โดยเธอกล่าวว่า "พวกคุณนี่น่าขำจริงๆ เลย ... ยืนอยู่อย่างนั้น")
การเพิ่มระดับไฟฟ้าในการกระตุ้น ปรากฏว่าเพิ่มช่วงเวลาและระดับการหัวเราะ ยกตัวอย่างเช่น ในระดับไฟฟ้าต่ำ มีการยิ้มเพียงเท่านั้น ในระดับที่สูงขึ้นไป มีการหัวเราะที่ดังขึ้น ที่ชวนให้หัวเราะตามมากยิ่งขึ้น การหัวเราะนั้นเกิดขึ้นพร้อมกับการหยุดกิจการงานอื่นๆ ที่อาศัยการพูดหรือการเคลื่อนไหวด้วยมือ
แพ็ก อา-ย็อน

แพ็ก อา-ย็อน (เกิดเมื่อวันที่ 11 มีนาคม 2536) เป็นนักร้อง นางแบบ หญิงชาวเกาหลีใต้ เธอเป็นที่รู้จักในฐานะที่เข้ารอบสุดท้ายที่สามของการแสดงความสามารถพิเศษของเกาหลีใต้, K-pop ซีซันสตาร์ 1
ประวัติ.
แพ็ก อา-ย็อน เกิด เมื่อวันที่ 11 มีนาคม 2536 ที่จังหวัดคย็องกี ประเทศเกาหลีใต้ เธอเป็นหนึ่งในผู้เข้าแข่งขันแสดงความสามารถพิเศษรับความนิยมเกี่ยวกับ K-pop Star ซึ่งเป็นจุดเด่นที่ผู้พิพากษาใหญ่สามหน่วยงานความบันเทิง (SM, YG, JYP) ปัจจุบันเธอกำลังศึกษาอยู่ที่มหาวิทยาลัยโฮวอน คณะภาควิชาดนตรี
อาชีพ.
การประกวด K-Pop Star 2011-12.
เธอปรากฏตัวขึ้นโชว์ความสามารถพิเศษของเกาหลีใต้ ใน K-Pop Star ซึ่งเธอเป็นผู้เข้ารอบหนึ่งในสามคนสุดท้าย ร่วมกับจีมิน ฮาอี หลังจากที่เธอได้รับโทรศัพท์หลายค่ายเพราะเสียงของหวาน ไพเราะ หลังจากที่ K-Pop Star ซีซั่นสตาร์ 1 จบลง จีมิน ตัดสินใจเซ็นสัญญากับ JYP Entertainment และก่อเปิดเผยออกมาว่า แพ็ก อา-ย็อน และ แจฮย็อง ก่อนตัดสินใจเซ็นสัญญากับ JYP Entertainment 
การเปิดตัว 2012.
เมื่อวันที่ 2 กันยายน JYP Entertainment ประกาศว่า แพ็ก อา-ย็อน จะมีการเปิดตัวครั้งแรกและเปิดตัวอัลบัม ที่ชื่อว่า "I'm Baek" และเพลงนี้ยัง มี คิม มิน-จุน หรือจุนเค จากวง ทูพีเอ็มมาช่วยแต่งเพลง Sad Song" และเขาก็ให้ความสำคัญว่าเพลงจะเปิดส่วนหนึ่งของการเปิดตัวอัลบัม วันที่ 5 กันยายน มีการเปิดเผยทีเซอร์เพลง Sad Song ของเธอถูกเปิดเผย เมื่อวันที่ วันที่ 10 กันยายนเพลง Sad Song" ซึ่งแต่งโดย Super Changddai กับ พัก จิน-ย็อง ถูกเปิดเผยบน ยูทูป วันที่ 13 กันยายน เธอร่วมมือกับ นักเปียโนรุ่นคลาสิกในเพลง Sad Song" 
การกลับมาสำหรับซิงเกิลเพลง A Good Boy 2013.
วันที่ 11 มิถุนายน วิดีโอภาพยนตร์แนะนำสำหรับมินิอัลบัมที่ 2 ของเธอ ชื่ออัลบัมของเธอ A Good Boy และเพลงนี้ยังมี เจีย ซูจี ช่วยในการเผยแพร่ วันที่ 13 มิถุนายน JYP Entertainment ได้ปล่อยชุดภาพยนตร์แนะนำบนเว็บไซต์อย่างเป็นทางการของเธอเอง ทีเซอร์มิวสิกวิดีโอของเพลง A Good Boy ถูกปล่อยในวันเดียวกัน
การลดขั้ว

ในชีววิทยา การลดขั้ว  เป็นความเปลี่ยนแปลงของศักย์เยื่อหุ้มเซลล์ โดยความเป็นขั้วบวกมากขึ้น หรือเป็นขั้วลบน้อยลง ในเซลล์ประสาทหรือเซลล์อย่างอื่นบางอย่าง และถ้าการลดขั้วมีระดับที่สูงพอ ก็จะทำให้เกิดศักยะงานในเซลล์ได้ การเพิ่มขั้ว (Hyperpolarization) เป็นขบวนการตรงข้ามกับการลดขั้ว เป็นการยับยั้งหรือห้ามการเกิดขึ้นของศักยะงาน
กลไก.
ยกตัวอย่างเช่น ถ้าเซลล์มีศักย์พัก (resting potential) ที่ -70 มิลลิโวลต์ เมื่อศักย์เยื่อหุ้มเซลล์ลดลงไปถึง -50 มิลลิโวลต์ นั่นเรียกว่า เซลล์มีการลดขั้วลงแล้ว การลดขั้วบ่อยครั้งเกิดจากการไหลเข้าของแคตไอออน เช่น Na+ ผ่านประตูโซเดียม+, หรือ Ca2+ ผ่าน ประตูแคลเซียม2+
โดยนัยตรงกันข้าม การไหลออกของ K+ ผ่าน ประตูโปแทสเซียม+ ยับยั้งการลดขั้ว และการไหลเข้าของ Cl- (แอนไอออนประเภทหนึ่ง) ผ่าน ประตูคลอไรด์- ก็เช่นกัน ถ้าเซลล์มีกระแสไฟฟ้า K+ หรือ Cl- ไหลเข้าหรือไหลออกที่ศักย์พัก (resting potential) การเข้าไปห้ามกระแสไฟฟ้านั้นก็จะเป็นการลดขั้วเช่นกัน
เพราะว่าการลดขั้วเป็นความเปลี่ยนแปลงของความต่างศักย์ของเยื่อหุ้มเซลล์ นักสรีรวิทยาไฟฟ้าวัดกระบวนการนั้นโดยใช้เทคนิค voltage clamp คือ ถ้ากระแสไฟฟ้าขาเข้าเพิ่มขึ้น หรือกระแสไฟฟ้าขาออกลดลง กระแสไฟฟ้าผ่านเยื่อหุ้มเซลล์นั้นก็จะทำให้เกิดการลดขั้ว
สารหยุดการลดขั้ว.
มียาประเภทหนึ่งเรียกว่า สารหยุดการลดขั้ว (depolarization blocking agents) ซึ่งก่อให้เกิดการลดขั้วเป็นระยะเวลานานโดยเปิดประตู (channel) ที่ก่อให้เกิดการลดขั้วและห้ามการปิดประตูนั้น เป็นการห้ามเยื่อหุ้มเซลล์ไม่ให้มีศักย์กลับไปที่ศักย์พักในขณะที่ยากำลังออกฤทธิ์ ตัวอย่างของยาก็คือยาประเภท nicotinic agonist เช่น suxamethonium และ decamethonium
หมายเหตุและอ้างอิง.
<templatestyles src="Reflist/styles.css" />
การถ่ายโอนความรู้สึก

ในสรีรวิทยา การถ่ายโอนความรู้สึก  เป็นการแปลงตัวกระตุ้นความรู้สึกจากรูปแบบหนึ่ง ไปเป็นอีกรูปแบบหนึ่ง
การถ่ายโอนในระบบประสาทโดยปกติหมายถึงการส่งสัญญาณเพื่อแจ้งการตรวจพบตัวกระตุ้น โดยที่ตัวกระตุ้นเชิงกล ตัวกระตุ้นเชิงเคมี หรือเชิงอื่นๆ แปลงไปเป็นศักยะงานประสาท แล้วส่งไปทางแอกซอน ไปสู่ระบบประสาทกลางซึ่งเป็นศูนย์รวบรวมสัญญาณประสาทเพื่อประมวลผล
เซลล์รับความรู้สึก (receptor cell) เปลี่ยนพลังงานของตัวกระตุ้นไปเป็นความต่างศักย์ไฟฟ้าระหว่างภายในภายนอกของเซลล์ ข้ามเยื่อหุ้มเซลล์ ซึ่งนำไปสู่การลดขั้ว (depolarization) ของเยื่อหุ้มเซลล์ และนำไปสู่การสร้างศักยะงานประสาทที่ส่งไปยังสมองเพื่อประมวลผล
การถ่ายโอนในประสาทรับความรู้สึก.
ระบบการเห็น.
ในระบบการเห็น เซลล์รับความรู้สึกคือตัวรับแสง (photoreceptor) ในจอตาที่เรียกว่า เซลล์รูปแท่ง (rod cell) และเซลล์รูปกรวย (cone cell) เปลี่ยนพลังงานทางกายภาพของแสงไปเป็นพัลส์ไฟฟ้า (electrical impulse) ที่เดินทางไปสู่สมอง พลังงานแสงก่อให้เกิดความเปลี่ยนแปลงในโปรตีนเยื่อหุ้มเซลล์ที่เรียกว่า rhodopsin เป็นความเปลี่ยนแปลงที่เริ่มกระบวนการระดับโมเลกุล ที่ส่งผลให้มีการลดระดับความต่างศักย์ไฟฟ้าของตัวรับแสง ซึ่งนำไปสู่การลดระดับสัญญาณไฟฟ้าที่ส่งไปยังสมอง เพราะฉะนั้น เมื่อมีแสงมากขึ้นมากระทบตัวรับแสง ก็จะมีการถ่ายโอนสัญญาณที่นำไปสู่การส่งพลังไฟฟ้าในระดับความถี่ที่ต่ำลงไปยังสมอง 
ให้สังเกตว่า ระบบหน่วยส่งสัญญาณที่สอง (second messenger system) เป็นสื่อความเปลี่ยนแปลงในการปล่อยสารสื่อประสาท (neurotransmitter) ซึ่งมีอยู่ในเซลล์รูปแท่ง ไม่มีอยู่ในเซลล์รูปกรวย ดังนั้น การตอบสนองของเซลล์รูปแท่งต่อความเปลี่ยนแปลงของระดับแสง จึงมีความรวดเร็วช้ากว่าการตอบสนองทั่วๆ ไปในระบบประสาท
ระบบการได้ยิน.
ในระบบการได้ยิน ความสั่นสะเทือนคือเสียง ซึ่งเป็นพลังงานเชิงกล รับการถ่ายโอนเป็นพลังงานไฟฟ้าในเซลล์ขนภายในหูชั้นใน เสียงจากวัตถุหนึ่งทำให้เกิดความสั่นสะเทือนในโมเลกุลของอากาศ อันเป็นตัวเหตุในการสั่นสะเทือนในแก้วหู
การเคลื่อนไหวของแก้วหูทำให้กระดูกหูชั้นกลาง (กระดูกหู) สั่นสะเทือน ซึ่งเดินทางต่อไปยังหูชั้นในรูปหอยโข่ง (cochlear) อันเป็นอวัยวะแห่งการได้ยิน ภายในอวัยวะรูปหอยโข่ง เซลล์ขนบนเนื้อเยื่อบุผิวของ organ of Corti ก็จะงอทำให้เกิดการเคลื่อนไหวในเยื่อกั้นหูชั้นใน (basilar membrane) ซึ่งเคลื่อนโดยเป็นคลื่นมีขนาดต่างๆ ตามความถี่ของเสียง จากนั้น เซลล์ขนจึงสามารถเปลี่ยนการเคลื่อนไหวซึ่งเป็นพลังงานเชิงกลให้เป็นพลังงานไฟฟ้า (คือศักยะงาน) ที่เดินทางตามเส้นประสาทการได้ยิน ไปยังศูนย์การได้ยินในสมอง
ระบบการได้กลิ่น.
ในระบบการได้กลิ่น โมเลกุลมีกลิ่นที่อยู่ในเมือกจมูกเข้าไปยึดกับหน่วยรับความรู้สึกแบบจีโปรตีนของเซลล์รับกลิ่น ตัวจีโปรตีนนั้นก่อให้เกิดกระบวนการส่งสัญญาณสืบต่อกันไป และนำไปสู่การเพิ่มระดับของ cyclic-AMP (cAMP) ซึ่งกระตุ้นเซลล์ประสาทให้ปล่อยสารสื่อประสาท 
ระบบการรับรสชาติ.
ในระบบการรับรสชาติ การรับรู้รส 5 อย่าง คือ รสหวาน เค็ม เปรี้ยว ขม และอุมะมิ อาศัยวิถีประสาทที่ถ่ายโอนรสชาติโดยโครงสร้างต่างๆ รวมทั้งเซลล์รับรส จีโปรตีน ประตูไอออน (ion channel) และเอ็นไซม์หน่วยปฏิบัติงาน (effector enzyme) 
หมายเหตุและอ้างอิง.
<templatestyles src="Reflist/styles.css" />
ศักย์ตัวรับความรู้สึก

ศักย์ตัวรับความรู้สึก หรือ ศักย์เซลล์รับความรู้สึก  เป็นศักย์หลายค่า (graded potential) ประเภทหนึ่ง เป็นความต่างศักย์ข้ามเยื่อหุ้มเซลล์ (transmembrane potential difference) ของเซลล์รับความรู้สึก
ศักย์เซลล์รับความรู้สึกมักจะเกิดขึ้นโดยการถ่ายโอนความรู้สึก (sensory transduction) เป็นปรากฏการณ์การลดขั้ว (depolarization) ที่เกิดจากการไหลเข้าของกระแสไฟฟ้า ซึ่งมักจะลดระดับศักย์เยื่อหุ้มเซลล์ (membrane potential) จนถึงขีดเปลี่ยนที่เริ่มการยิงศักยะงาน (action potential)
ตัวอย่างของศักย์เซลล์รับความรู้สึกพบได้ที่ปุ่มรส (taste bud) ของลิ้น เป็นที่ที่รสชาติแปลงเปลี่ยนเป็นสัญญาณไฟฟ้าแล้วส่งไปที่สมอง เมื่อได้รับการกระตุ้นโดยรสชาติ ปุ่มรสก็จะก่อให้เกิดการปล่อยสารสื่อประสาทผ่านกระบวนการ exocytosis ใน ถุงไซแนปส์ (synaptic vesicle) ของเยื่อหุ้มเซลล์ก่อนไซแนปส์ (presynaptic) สารสื่อประสาทก็จะแพร่กระจายข้ามช่องไซแนปส์ (synaptic cleft) ไปยังเยื่อหุ้มเซลล์หลังไซแนปส์ (postsynaptic)
หมายเหตุและอ้างอิง.
<templatestyles src="Reflist/styles.css" />
ลายเจ็นนารี

ในสมองมนุษย์ ลายเจ็นนารี (หรือ "band of Gennari" หรือ "line of Gennari" หรือ "bands of Baillarger") เป็นแถบแอกซอนมีปลอกไมอีลินเข้าไปสู่ชั้น 4B ของคอร์เทกซ์สายตาปฐมภูมิจากชั้น 4Cα โครงสร้างนี้มองเห็นด้วยตาเปล่าและอยู่ติดกับคอร์เทกซ์สายตาปฐมภูมิ แม้ว่าสปีชีส์อื่นจะมีเขตในสมองที่เรียกว่าคอร์เทกซ์สายตาปฐมภูมิ แต่ว่าบางพวกไม่มีลายเจ็นนารี
หมายเหตุและอ้างอิง.
<templatestyles src="Reflist/styles.css" />
ปีกหลังของไขสันหลัง

ปีกหลัง (หรือ "posterior cornu" หรือ "dorsal horn" หรือ "spinal dorsal horn") ของไขสันหลัง  เป็นส่วนของเนื้อเทาที่ยื่นออกไปทางด้านหลังของไขสันหลัง มีหน้าที่รับข้อมูลเกี่ยวกับความรู้สึกต่าง ๆ จากกาย รวมทั้งความสัมผัสเบา การรับรู้อากัปกิริยา (proprioception) และแรงสั่นสะเทือน ข้อมูลเกี่ยวกับความรู้สึกเหล่านี้มาจากหน่วยรับความรู้สึกที่ผิวหนัง กระดูก และข้อต่อ ของเซลล์ประสาทรับความรู้สึกที่มีตัวเซลล์อยู่ที่ปมประสาทรากหลัง (dorsal root ganglion)
กายวิภาค.
ปีกเนื้อเทาด้านหลังแบ่งออกเป็นชั้น ๆ แต่ละชั้นมีชื่อเป็นต้นว่า
ส่วนชั้นอื่น ๆ อยู่ในส่วนอื่น ๆ ของเนื้อเทาในไขสันหลัง นอกปีกหลังของไขสันหลัง
จิ้งจอกแร็กคูน

จิ้งจอกแร็กคูน  เป็นสัตว์เลี้ยงลูกด้วยนมชนิดหนึ่ง มีชื่อวิทยาศาสตร์ว่า "Nyctereutes procyonoides" อยู่ในวงศ์ Canidae อันเป็นวงศ์เดียวกับสุนัข จัดเป็นสิ่งมีชีวิตชนิดเดียวในสกุล "Nyctereutes" ที่ยังดำรงสายพันธุ์อยู่
ลักษณะและพฤติกรรม.
มีรูปร่างหน้าตาคล้ายแร็กคูนที่มีขนาดใหญ่ ขนตามลำตัวค่อนข้างยาว มีสีเทาเข้ม ลักษณะเด่นคือ มีสีดำคาดที่หน้าดูคล้ายหน้ากาก มีแถบสีน้ำตาลปนดำพาดจากไหล่ถึงขาหน้า ขนหางค่อนข้างยาวและฟูดูคล้ายหางของกระรอก บริเวณปลายหางมีสีดำ มีความยาวลำตัวและหัว 50-60 เซนติเมตร ความยาวหาง 18 เซนติเมตร น้ำหนัก 7.5 กิโลกรัม มีการกระจายพันธุ์กว้างขวาง โดยพบตั้งแต่ทวีปยุโรป, รัสเซีย, ภาคตะวันออกของจีน, ญี่ปุ่น และตอนเหนือของเวียดนาม โดยมักอาศัยอยู่ตามป่าที่มีแหล่งน้ำหรือบริเวณหุบเขา มีพฤติกรรมในการรวมฝูงเป็นครอบครัวแบบผัวเดียวเมียเดียว อาหารหลักได้แก่ ผลไม้, แมลง และสัตว์ฟันแทะขนาดเล็ก นก และไข่นก มักออกหากินในเวลากลางคืน และมีพฤติกรรมที่แปลก คือ ไม่ค่อยกระดิกหางเหมือนสัตว์ชนิดอื่น ๆ
ชนิดย่อย.
จิ้งจอกแร็กคูน มีชนิดย่อยทั้งหมด 6 ชนิด ได้แก่
จิ้งจอกแร็กคูนญี่ปุ่น

จิ้งจอกแร็กคูนญี่ปุ่น (ชื่อวิทยาศาสตร์: "Nyctereutes viverrinus") หรือ ทานูกิ (; โรมาจิ: "tanuki") เป็นชนิดของวงศ์สุนัขเฉพาะถิ่นในประเทศญี่ปุ่น โดยเป็นหนึ่งในสองชนิดในสกุล "Nyctereutes" ร่วมกับจิ้งจอกแร็กคูน ("N. procyonoides") ที่มันเคยเป็นชนิดย่อย
จิ้งจอกแร็กคูนญี่ปุ่นมีขนาดหน้าท้องเล็กกว่าและมีขนน้อยกว่าจิ้งจอกแร็กคูนบนแผ่นดินใหญ่ และยังมีการพบทานูกิสีขาวที่หายากด้วย